[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 04.05.2017




                                                    Nr.4c-3/461/2016
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea alineatului (3) al articolului 68 din Legea nr.64/1991 privind brevetele de invenţie, republicată, transmisă cu adresa nr.P.l.x. 539 din 7 noiembrie 2016.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/461/2016
R A P O R T

asupra propunerii legislative pentru modificarea şi completarea alineatului (3) al articolului 68 din Legea nr.64/1991 privind brevetele de invenţie, republicată


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu propunerea legislativă pentru modificarea şi completarea alineatului (3) al articolului 68 din Legea nr.64/1991 privind brevetele de invenţie, republicată, iniţiată de domnii senatori Corneliu Dobriţoiu şi Puiu Haşotti, transmisă cu adresa nr.P.l.x. 539 din 7 noiembrie 2016, înregistrată la comisie sub nr.4c-3/461 din 8 noiembrie 2016.



Consiliul Legislativ, cu avizul nr.490/17.05.2016, avizează favorabil propunerea legislativă cu observaţii şi propuneri.


Senatul, în calitate de primă Cameră sesizată, a respins propunerea legislativă în şedinţa din 1 noiembrie 2016.

Guvernul, prin punctul de vedere nr. 3198/26.04.2017, nu susţine 
adoptarea propunerii legislative.



Comisia juridică, de disciplină şi imunităţi, prin avizul nr.4c-11/1260 din 15 noiembrie 2016, a avizat favorabil propunerea legislativă.



Propunerea legislativă are ca obiect reglementarea modificarea alineatului (3) al articolului 68 din Legea nr.64/1991 privind brevetele de invenţie, republicată, astfel încât drepturile băneşti cuvenite inventatorilor pentru invenţiile brevetele, aplicate cu aport economic sau social, să se negocieze între inventator şi Ministerul Finanţelor Publice şi nu între inventator şi unitatea care a aplicat invenţia. Totodată, se prevede ca drepturile băneşti maxime cuvenite inventatorului, de la care începe negocierea, să fie cele prevăzute de legislaţia în vigoare la data aplicării invenţiei şi nu cele prevăzute în legea aplicabilă la data înregistrării cererii de brevet.


Membrii Comisiei pentru industrii şi servicii au examinat propunerea legislativă în şedinţa din 3 mai 2017 şi au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea alineatului (3) al articolului 68 din Legea nr.64/1991 privind brevetele de invenţie, republicată, din următoarele considerente:



- condiţia introdusă cu privire la „aportul economic şi social” aduce textului incertitudine juridică, aportul economic şi social adus de o invenţie putând fi apreciat numai în urma aplicării invenţiei şi eventual, calculat din rezultatele activităţii unităţii care a aplicat invenţia;



- în ce priveşte negocierea inventator – Ministerul Finanţelor Publice, inventatorul nu poate negocia cu statul acordarea unor recompense;



- invenţiile susţinute, în prezent, nu mai aduc nici un aport inventiv, aceste invenţii fiind demult intrate în domeniul public.



La lucrările comisiei au fost prezenţi 20deputaţi din totalul de 21 deputaţi membri ai comisiei.


La lucrările comisiei au participat, în calitate de invitaţi, din partea Oficiului de Stat pentru Invenţii şi Mărci doamna director general Aldescu Adriana.


În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.

                        PREŞEDINTE,                                SECRETAR,

                          Iulian Iancu                                 Roxana Mînzatu
Consilieri parlamentari,
Isabela Patricia Robe
Cristina Neicu

